ΒΙΟΜΗΧΑΝΙΚΗ ΕΠΑΝΑΣΤΑΣΗ

**(I)** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα από τον αριθμό που αντιστοιχεί σε κάθε πρόταση:

1 Στην Αγγλία η εκβιομηχάνιση της παραγωγής ξεκίνησε από τον τομέα της κλωστοϋφαντουργίας.

2. Η Βιομηχανική Επανάσταση ξεκίνησε από τη Γαλλία.

3. Η Αγγλία διέθετε ανεπτυγμένο πιστωτικό σύστημα, αλλά και νομοθεσία που ευνοούσε την απρόσκοπτη λειτουργία της αγοράς.

4. Στην Αγγλία υπήρχαν τα απαραίτητα κεφάλαια για επενδύσεις από τη συσσώρεση πλούτου που εξασφάλισε η Εμπορική Επανάσταση.

5. Η Αγγλία διέθετε ανεπτυγμένο πιστωτικό σύστημα την εποχή της εκβιομηχάνισής της.

6. Ένα από τα τεχνολογικά επιτεύγματα της Βιομηχανικής Επανάστασης στην Αγγλία ήταν και η μηχανική ανέμη, η «κλώστρια Τζένη» όπως ονομάστηκε.

7. Στην Αγγλία υπήρχε αγροτικό πλεόνασμα από τις περιφράξεις κοινοτικών γαιών από τους μεγάλους γαιοκτήμονες στα κτήματά τους, γεγονός που ευνόησε την εκδήλωση της Βιομηχανικής Επανάστασης στη χώρα.

8. Η αποδυνάμωση των μεσαιωνικών συντεχνιών συνέβαλε στην εκβιομηχάνιση της παραγωγής στην Αγγλία στα τέλη του 18ου-αρχές 19ου αιώνα.

**1.α.**

Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:

1. Η Βιομηχανική Επανάσταση ξεκίνησε από:

α. τη Γαλλία

β. την Αγγλία

γ. την Ολλανδία

δ. τις ΗΠΑ

2. Ποιος από τους ακόλουθους παράγοντες δεν ισχύει για τη Βιομηχανική Επανάσταση στην Αγγλία του 19ου αιώνα:

α. τεχνολογικά επιτεύγματα έδωσαν τη δυνατότητα μεγάλης αύξησης της παραγωγής κλωστών και υφασμάτων.

β. υπήρχαν κεφάλαια για επενδύσεις από τη συσσώρευση πλούτου που εξασφάλισε η Εμπορική Επανάσταση.

γ. η χώρα διέθετε ανεπτυγμένο πιστωτικό σύστημα.

δ. η εκβιομηχάνιση του δευτερογενούς τομέα παραγωγής συντελέστηκε από την κυβέρνηση.

ΝΕΑ ΑΠΟΙΚΙΟΚΡΑΤΙΑ

**(I)** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα από τον αριθμό που αντιστοιχεί σε κάθε πρόταση:

1. Οι νέες αποικίες του 19ου αιώνα εγκαθιδρύθηκαν από χώρες της Ευρώπης και τις ΗΠΑ σε  υπανάπτυκτες περιοχές του κόσμου για πολιτιστικούς λόγους.

2. Οι δυτικοί αποικιοκράτες δημιούργησαν στις αποικίες της Αφρικής και της Ασίας σταθερούς θεσμούς διακυβέρνησης, γεγονός που συνέβαλε σημαντικά στην ευημερία των κρατών αυτών κατά τον 20ο αιώνα, όταν απέκτησαν την ανεξαρτησία τους.

**1.α.**

Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:

1. Ένα από τα κίνητρα της δημιουργίας αποικιών σε υπανάπτυκτες χώρες της Αφρικής και της Ασίας από τα μέσα του 19ου αιώνα έως τον Α΄ Παγκόσμιο Πόλεμο ήταν:

α. η πίστη στην ανωτερότητα του δυτικού πολιτισμού

β. η ύπαρξη ανεπιθύμητων θρησκευτικών ομάδων

γ. η εξυπηρέτηση των οικονομικών και στρατηγικών συμφερόντων των μητροπολιτικών χωρών

δ. το δημογραφικό πλεόνασμα

2. Η ίδρυση αποικιών σε περιοχές της Αφρικής και της Ασίας από τους Ευρωπαίους αποικιοκράτες του 19ου αιώνα ήταν, μεταξύ άλλων, αποτέλεσμα της επιθυμίας τους:

α. να εξαλείψουν θανατηφόρες ασθένειες

β. να εγκαθιδρύσουν σταθερούς θεσμούς διακυβέρνησης

γ. να εκπολιτίσουν αυτούς τους λαούς

δ. να εξαλείψουν τη δουλεία